cyanic-selkie/wikianc huggingface dataset:
Clannad (permainan)
Siaran radio Internet
Sebuah siaran radio Internet untuk mempromosikan siri anime Clannad bergelar Nagisa to Sanae no Omae ni Rainbow (渚と早苗のおまえにレインボー) ditayangkan daripada 5 Oktober, 2007 hingga 3 Oktober, 2008, mengandungi lima puluh dua buah episod. Siaran Internet ini dihasilkan oleh Onsen dan Animate TV, mempamerkan Mai Nakahara sebagai hos yang juga menyumbangkan suara untuk watak Nagisa Furukawa dalam siri anime, disamping Kikuko Inoue, yang menyumbangkan suara Sanae Furukawa, dan dapat ditonton secara online setiap Jumaat. Beberapa pelakon suara latar daripada adaptasi anime siri ini muncul dalam siaran tersebut sebagai para jemputan termasuklah Ryō Hirohashi (sebagai Kyou), Atsuko Enomoto (sebagai Yukine), Akemi Kanda (sebagai Ryou), Yuichi Nakamura (sebagai Tomoya), dan Daisuke Sakaguchi (sebagai Youhei). Sebuah CD kompilasi yang mengandungi siaran tiga belas yang pertama siri ini dihasilkan pada 18 Jun, 2008. Kompilasi CD kedua mengandungi episod empat belas hingga dua puluh enam yang diedarkan pada 15 Oktober, 2008, dan kompilasi ketiga CD tersebut juga dikeluarkan pada 19 November, 2008.
Sebuah siaran radio Internet kedua untuk mempromosikan siri anime Clannad After Story yang bergelar Nagisa to Sanae to Akio no Omae ni Hyper Rainbow (渚と早苗と秋生のおまえにハイパーレインボー) ditayangkan daripada 10 Oktober, 2008 hingga 10 April, 2009, mengandungi dua puluh enam buah episod. Siaran ini juga turut dihasilkan oleh Onsen dan Animate TV, dan dipaparkan secara online setiap hari Jumaat. Siri ini mempamerkan tiga orang hos iaitu kedua-dua hos asalnya disamping Ryōtarō Okiayu yang memainkan watak Akio Furukawa dalam siri animenya.
Muzik
Novel visual asalnya memiliki empat buah lagu tema, iaitu tema pembuka {{Nihongo|"Mag Mell"|メグメル|Megu Meru}, tema penutup utama "-Dua Bayangan-" (－影二つ－), lagu selitan "Ana", dan tema penutup dan terdapat dallam babak After Story iaitu "Tapak Tangan Kecil" (小さなてのひら). Kedua-dua tema pembuka dan penutup dinyanyikan oleh Riya daripada Eufonius, dan lagu selitan nyanyian Lia daripada I've Sound. Enam daripada watak-wataknya mempunyai lagu tema muzik latar belakang; kelima-lima heroin, termasuklah Yukine Miyazawa. Tema Nagisa bertajuk "Nagisa" (渚); tema Kyou ialah "Ianya Seperti Angin" (それは風のように); tema Kotomi ialah "Étude Pour les Petites Supercordes"; tema Tomoyo ialah "Keazamannya" (彼女の本気); tema Fuko ialah "Cepat, Tapak Sulaiman" (は～りぃすたーふぃしゅ); akhir sekali, tema Yukine ialah "Parti Teh dalam Bilik Rujukan" (資料室のお茶会).
Album muzik pertama merupakan album vokal imej berjudul Sorakado yang dikeluarkan pada bulan Disember 2003, mempamerkan lagu-lagu naynyian Riya. Album seterusnya, Mabinogi, disertakan bersama-sama keluaran asal Clannad pada bulan April 2004. Runut bunyi judulnya dikeluarkan pada bulan Ogos 2004 yang mengandungi tiga buah cakera dengan tiga puluh enam lagu-lagu berbeza disertakan dengan versi remix daripada lagu-lagu latar belakang termasuklah versi singkat, instrumental dan remix kepada lagu-lagu temanya. Album vokal imej kedua dikeluarkan pada bulan Disember 2004 bergelar Sorarado Append; lagu-lagunya dinyanyikan juga oleh Riya. Sebuah album remix berjudul Momento turut dikeluarkan pada bulan Dissember 2005 bergelar Piano no Mori yang mengandungi lima buah lagu daripada Clannad dan lima daripada Tomoyo After: It's a Wonderful Life. Setiap satu album yang dikeluarkan untuk versi novel visual turut dikeluarkan pada label rekod Key iaitu Key Sounds Label.
Sebuah maxi single oleh Eufonius dikeluarkan pada bulan Julai 2007 untuk filem Clannad berjudul "Mag Mell ~frequency⇒e Ver.~". Single tersebut memiliki sebuah versi remix kepada tema pembuka permainan videonya, dan versi instrumental remix tersebut, disamping sebuah lagu asli. Sebuah album imej berjudul Yakusoku dikeluarkan pada bulan Ogos 2007 mempamerkan sebuah lagu nyanyian Lia, sebuah versi instrumental lagu tersebut, berserta dia buah lagu latar belakang yang digunakan dalam filem itu. Runut bunyi asli filem Clannad dikeluarkan pada bulan November 2007. Album yang dikeluarkan untuk filemnya dihasilkan oleh Frontier Works. Sebuah single dikeluarkan pada bulan Oktober 2007 untuk siri anime pertamanya berjudul "Mag Mell / Dango Daikazoku" yang mengandungi kedua-dua tema pembuka dan penutup kepada animenya dalam ketiga-tiga versi asal, singkat, dan instrumental disamping versi remix kepada "The Girl's Fantasy" (少女の幻想), sebuah lagu yang disertakan dalam Sorarado nyanyian Riya. Sebuah single untuk musim kedua siri animenya dikeluarkan pada bulan November 2008 bergelar "Toki o Kizamu Uta / Torch", dan mengandungi tema pembukaan dan penutup nyanyian Lia untuk siri animenya yang kedua. Sebuah album remix yang mengandungi versi susunan piano kedua-dua tema pembuka dan penutup siri anime keduanya dikeluarkan pada bulan Disember 2008 bergelar "Toki o Kizamu Uta / Torch" Piano Arrange Disc. Kedua-dua single siri animenya termasuklah sebuah album dikeluarkan untuk Key Sounds Label.
Penerimaan kritikal
Dalam isu bulan Oktober 2007 majalah Dengeki G's Magazine, keputusan bancian lima puluh permainan video bishoujo telah diumumkan. Daripada 249 buah judul, Clannad berkedudukan pertama dengan 114 buah undian; tempat kedua dimenangi oleh Fate/stay night dengan 78 buah undian. Keluaran PlayStation 2 pada bulan 2006 telah diulas oleh majalah permainan video Jepun Famitsu, yang memberi kadaran 26/40 secara keseluruhan (daripada kadaran-kadaran iaitu 7, 7, 6, dan 6).
Siri animenya telah disanjung secara kritikal. Meskipun musim pertamanya iaitu Clannad menerima ulasan yang bervariasi daripada positif hingga berkecuali, musim keduanya, Clannad After Story telah menerima sanjungan kritikal yang sejagat. Laman web THEM Anime Reviews memberi judulnya kadaran keseluruhan iaitu 4 daripada 5 bintang, di mana pengulasnya Tim Jones menjelaskan musim pertama sebagai "adaptasi Key sebenar yang paling mendalam setakat ini," dan pengulas Stig Høgset menyatakan bahawa musim keduanya, After Story, "akan memainkan tragedi-tragedi dan dramanya pada kadar yang banyak, sambil menggamit emosi anda pada waktu yang sama. Inilah waktu di mana masa akan pantas berganti, memberikan ceritanya sebuah penekanan pada sektor emosinya." Theron Martin daripada Anime News Network memberi musim pertamanya sebuah kadarang 'B+', memberi kritikan kepada penggunaan elemen Moe yang berpanjangan, namun menganggapnya sesuatu yang menarik kepada "peminat setia yang berminat kepadanya." Ulasannya untuk musim kedua iaitu After Story adalah lebih positif, memberinya kadaran 'A-'. Dia memujinya sebagai "bahagian Clannad yang paling baik ditulis," menambah dengan menyatakan ceritanya "telah secara berkesannya membina plot dan menonjol dari segi tarikan emosi, sambil mengukuhkan tema utama sirinya (misalnya, kepentingan keluarga), dan akhirnya menjadi daya menarik secara visual," kemudian memberi komen penamatnya iaitu "hanya mereka yang berjiwa sinis sahaja yang akan mengelakkan daripada menitiskan air mata pada sesetengah babak." Pada laman web DVD Talk, pengulas Todd Douglass Jr. memberi Clannad After Story sebuah kadaran Highly Recommended, menyatakan bahawa pembawaan kisah "varisi emosi yang dipamerkan Clannad amatlah menawan hati. Kisahnya menarik, comel, kelakar, bermisteri dan tragik pada waktu yang sama. Hanya beberapa cerita sahaja yang dapat diingati, dan hanya sedikit sahaja yang mampu diingati selama ini." Dia memberi komen penutup dengan mengatakan bahawa penceritaannya "ikhlas dan jujur" dan "akan sentiasi diingati dalam pelbagai aspek," disamping "hanya beberapa kisah terpilih sahaja yang berada pada tahap ini."
Jualan
Edisi PC terhad Clannad telah muncul dua kali sejak keluarannya dalam tangga kedudukan judul-judul permainan video bishōjo yang terjual pada tahap nasional. Dua minggu pertama bulan Jun 2004 telah berlangsung kedudukan akhir untuk keluaran asalnya iaitu 40 daripada 50. Edisi keluaran PC biasa Clannad telah muncul pada tempat ke-26 dalam tangga kedudukan. Kedua-dua kedudukan seterusnya untuk edisi biasa ini adalah pada 37 dan 41. Clannad Full Voice mendapat tempat ke-3 tiga kali berturut-turut dari segi penjualan permainan video PC tertinggi pada tahap nasional di Jepun, mengaut keuntungan pada kedudukan 7, 20 dan 40 di antara bulan Februari dan April 2008.
Kedua-dua musim anime termasuklah DVD filemnya telah menunjukkan kadaran penjulan tinggi yang konsisten. DVD edisi terhad anime pertamanya menduduki tempat ketiga untuk minggu di antara 19 Disember dan 25 Disember, 2007. Edisi DVD terhad kedua hingga kelima telah menduduki tempat pertama dalam minggu pertama penjulan,   manakala edisi DVD terhad keenam telah menduduki tempat keempat dalam minggu di antara 21 Mei dan 27 Mei, 2008. Edisi DVD terhap ketujuh dan kelapan masing-masing berkedudukan pertama dalam minggu penjualan pertama. Edisi DVD terhad ketiga menduduki tempat keenam untuk DVD anime paling banyak dijual di antara bulan Disember 2007 dan November 2007. Sebuah set kotak Cakera Blu-ray Clannad berkedudukan ketiga di antara minggu 26 April dan 2 Mei, 2010, dan berkedudukan ke-13 untuk kali kedua dalam minggu seterusnya. Edisi khas DVD filem pertama kalinya berkedudukan ke-3 dalam minggu pertama penjualannya, kemudian jatuh ke tangga ke-10 pada minggu seterusnya.
Warisan
Gamania Entertainment telah mewujudkan sebuah aktiviti kerjasama dengan Clannad dan dua buah MMOG (massively multiplayer online game) milik mereka iaitu Hiten Online dan Holy Beast Online. Di antara 26 Mac dan 26 Jun, 2008, kedua-dua buah judul permainan video ini menawarkan pakaian kostum yang boleh digunakan watak-watak yang kelihatan serupa dengan pakaian seragam sekolah musim sejuk Clannad, disamping menawarkan haiwan peliharaan Kyou untuk dipelihara oleh para pemain. Selain itu, para pemain dalam mana-mana daripada kedua-dua permainan video tersebut yang mempunyai watak melebihi aras dua puluh boleh memasuki sebuah cabutan bertuah di mana lima ratus orang akan dipilih untuk memnangi barangan berkaitan Clannad termasuklah barangan dunia virtual seperti folder fail, kad-kad "netcash", tuala sukan, dan barangan-barangan lain yang boleh digunakan dalam permainan.
ASCII Media Works dan Vridge menghsilkan novel visual PlayStation 2 berjudul Nogizaka Haruka no Himitsu: Cosplay Hajimemashita (乃木坂春香の秘密 こすぷれ、はじめました♥) berdasarkan sri novel ringan Nogizaka Haruka no Himitsu. Dikeluarkan pada bulan September 2008, judulnya mempamerkan watak-watak daripada sirinya melakukan cosplay dalam beberapa buah kostum sama ada menjadi tiga daripada heroin utama Clannad ataupun watak-watak daripada lima buah siri novel ringan terbitan ASCII Media Works. Haruka Nogizaka boleh berubah menjadi Kotomi Ichinose, Mika Nogizaka sebagai Nagisa Furukawa (namun dengan rambut panjang), dan Shina Amamiya sebagai Tomoyo Sakagami. Para pemain juga boleh melihat CG eksklusif dalam permainan videonya jika salah satu daripada gadis tersebut dibawa berjalan-jalan di beberapa kawasan berbeza sambil berpakaian sebagai salah satu daripada watak dalam lima siri novel ringan yang disebutkan, ataupun sebagai heroin Clannad. Apabila sedang melakukan cosplay, suara gadis yang asal tersebut berubah kepada pelakon suara latar watak asalnya; misalnya, jika Shiina melakukan cosplay sebagai Tomoyo, dia akan dialihkan suara oleh pelakon suara latar Tomoyo iaitu Hōko Kuwashima.
Driebergen-Rijsenburg
thumb|200px|Lokasi Driebergen-Rijsenburg di Belanda Driebergen-Rijsenburg ialah sebuah bandar di Belanda yang terletak di Utrechtse Heuvelrug, Wilayah Utrecht. Pada tahun 2006 daerah ini memiliki penduduk sebanyak 18,200 orang.
Kirchbrak
Kirchbrak merupakan sebuah munisipaliti terletak di daerah Holzminden, Niedersachsen, Jerman.
Utrechtse Heuvelrug
Utrechtse Heuvelrug merupakan nama sebuah gemeente di Wilayah Utrecht, Belanda. Wilayah gemeente ini pada tahun 2005 memiliki penduduk 48,600 orang. Utrechtse Heuvelrug dibentuk pada 1 Januari 2006 dari gemeente - gemeente Amerongen, Doorn, Driebergen-Rijsenburg, Leersum, dan Maarn.
Lapangan Terbang Orillia
Lapangan Terbang Orillia adalah sebuah lapangan terbang yang terletak di bandar Orillia, Kanada.
Lapangan Terbang Orillia terletak pada kedudukan latitude N44* 41.0000', longtitude W79* 19.0000' pada ketinggian 220.98 meter dari aras laut..
Tanda inframerah
Istilah tanda inframerah (infrared signature) digunakan oleh pakar sains pertahanan dan pihak tentera untuk menggambarkan penampilan objek pada penderia inframerah. Tanda inframerah bergantung kepada banyak faktor, termasuk bentuk dan saiz objek, suhu dan sinaran, pantulan sumber luaran ( bumi, cahaya matahari, cahaya langit) dari permukaan objek, latar belakangnya yang dilihat dan jalur gelombang penderia penjejak. Oleh itu, tidak terdapat definisi semua tanda inframerah atau apa-apa cara remeh mengukurnya. Sebagai contoh, tanda inframerah trak yang dilihat berlatar belakang padang akan berubah dengan ketara menurut perubahan cuaca, waktu hari dan beban enjin.
Dua contoh yang agak berjaya dalam mentakrifkan tanda inframerah objek adalah takrifan perbezaan suhu yang jelas pada penderia dan kepadatan perbandingan radiasi (contrast radiant intensity - CRI).
Perbezaan suhu ketara
Kaedah perbezaan suhu ketara bagi mentakrifkan tanda inframerah memberikan perbezaan suhu fizikal (contohnya dalam kelvins) di antara objek kepentingan dan latar belakangnya jika nilai pancaran yang direkodkan telah diukur dari sumber hitam yang sempurna. Masalah dengan kaedah ini termasuk perbezaan cahaya pada seluruh objek atau latar belakang serta saiz maksimum piksel penderia. Nilai itu adalah fungsi kompleks julat, masa, aspek, dan sebagainya.
Bandingan intensiti pancaran (contrast radiant intensity-CRI)
Kaedah bandingan intensiti pancaran yang mentakrifkan tanda inframerah adalah dengan mengambil perbezaan purata pancaran objek dan latar belakangnya dan menggandakannya dengan kawasan unjuran bagi objek. Sekali lagi nilai CRI bergantung kepada banyak faktor.
Lapangan Terbang Kovin, LY87
Lapangan Terbang Kovin adalah sebuah lapangan terbang yang terletak di bandar Kovin, Serbia and Montenegro.
Lapangan Terbang Kovin terletak pada kedudukan Latitud N44* 46.4597', Longitud E20* 57.6802' pada ketinggian 85.34 meter dari aras laut..
Tanda inframerah
Perisian komersil
Semasa fasa reka bentuk, ia sering perlu untuk menggunakan komputer untuk meramalkan apa tanda inframerah yang akan terhasil sebelum membuat objek sebenar. Banyak hasilan dari proses ramalan ini boleh dilakukan dalam masa yang singkat dengan kos rendah, sedangkan penggunaan julat pengukuran sering kali memakan masa, mahal dan rawan kesalahan.
Sebilangan rumah perisian telah membina pakej perisian meramal tanda inframerah. Ini secara umumnya memerlukan model kepentingan CAD ditambah set besar parameter untuk menggambarkan persekitaran terma tertentu dan suhu dalaman pelantar dan sifat terma bahan binaan. Perisian kemudian menyelesaikan satu set persamaan terma merentasi sempadan dan untuk perambatan elektromagnetik dalam jagur gelombang inframerah tertentu. Output utama adalah ukuran tanda inframerah, sungguhpun biasanya suhu permukaan dapat diberikan (karena ini biasanya perlu dikira untuk memperoleh ramalan tanda inframerah) dan juga gambaran visual mengenai bagaimana pandangan itu akan muncul pada berbagai pengesan pengimejan inframerah.
Model ramalan tanda inframerah sangat sukar untuk disahkan kecuali untuk kes sederhana kerana kesukaran bagi memodelkan persekitaran yang kompleks. Kedua-dua analisis sensitiviti bagi jenis perisian dan pengukuran percubaan ini menunjukkan bahawa variasi kecil dalam cuaca dapat memberi kesan yang besar terhadap hasilnya. Oleh itu, ada batasan mengenai apa yang boleh dicapai hasil memodelkan masalah inframerah, dan kadang-kadang percubaan diperlukan untuk mencapai pengetahuan yang tepat mengenai sifat kewujudan fizikal objek di jalur gelombang inframerah.
Contoh alat ramalan komersial tanda inframerah komersil adalah perisian Ship EDF yang ditawarkan oleh syarikat IDS Itali.
Inframerah halimunan
Inframerah halimunan adalah bahagian teknologi halimunan yang bertujuan untuk mengurangkan tanda inframerah. Ini mengurangkan kerentanan pelantar terhadap senjata berpandu inframerah dan penderia pengawasan inframerah, dan dengan itu meningkatkan kebolehan keseluruhan pelantar. Inframerah halimunan amat berguna bagi jet tentera kerana enjin yang mudah dikesan dan wasap dari pesawat yang tidak bersembunyi, tetapi ia juga terpakai kepada helikopter tentera, kapal perang, kenderaan darat dan tentera pejalan kaki.
Matlamat tentera bagi mengkaji tanda inframerah adalah untuk memahami tanda-tanda ancaman inframerah yang mungkin (dan membangunkan peralatan yang diperlukan untuk mengesannya) dan untuk mengurangkan tanda inframerah aset mereka sendiri dari penderia musuh. Secara amalan, ini mungkin bermakna melengkapkan kapal perang dengan penderia untuk mengesan wasap peluru berpandu anti-kapal yang datang, ketika pada waktu yang sama memiliki tanda inframerah kapal di bawah ambang pengesanan penderia inframerah pembimbing peluru berpandu.
Paip ekzos menyumbang tanda inframerah yang besar. Salah satu cara untuk mengurangkan tanda IR adalah untuk mempunyai paip ekor tidak berputar (bentuk celah) untuk meminimumkan saiz keratan rentas kerangka dan memaksimumkan pencampuran ekzos panas dengan udara persekitaran yang sejuk (lihat Lockheed F-117 Nighthawk). Sering kali, udara sejuk sengaja disuntik ke dalam aliran ekzos untuk meningkatkan proses ini (lihat Ryan AQM-91 Firefly dan Northrop Grumman B-2 Spirit ). Kadangkala, ekzos jet dibuang di atas permukaan sayap untuk melindunginya dari pemerhati di bawah, seperti Lockheed F-117 Nighthawk, dan Fairchild Republic A-10 Thunderbolt II yang tidak stabil. Untuk mencapai inframerah halimunan, gas ekzos disejukkan pada suhu di mana panjang gelombangnya yang paling terang diserap oleh karbon dioksida dan wap air atmosfera, secara mendadak mengurangkan keterlihatan inframerah wasap ekzosnya. Satu cara lain untuk mengurangkan suhu ekzos adalah untuk mengalirkan cecair penyejuk seperti bahan bakar di dalam paip ekzos, di mana tangki bahan api berfungsi sebagai penyejuk haba yang disejukkan oleh aliran udara di sepanjang sayap.
Pertempuran darat merangkumi penggunaan kedua-dua sensor inframerah yang aktif dan pasif dan oleh itu dokumen keperluan pakaian seragam tempur USMC mendefinisikan standard kualiti pantulan inframerah.
Klang
Klang ( Jawi: کلڠ) dahulunya dikenali sebagai Kelang) merupakan Bandar DiRaja, bandar terbesar Selangor, bandar sekolah menengah persendirian dan sebuah daerah di Negeri Selangor Darul Ehsan, Malaysia. Bandar ini pernah menjadi ibu negeri Selangor sebelum wujudnya Kuala Lumpur dan Shah Alam. Ia terletak kira-kira 32 km di barat Kuala Lumpur dan merupakan bandar ketiga terbesar di Selangor.
Klang bersempadan dengan daerah Petaling di sebelah timur, daerah Kuala Langat di sebelah selatan manakala Kuala Selangor di sebelah utaranya. Di sebelah baratnya pula merupakan Selat Melaka.
Daerah Klang terdiri dari dua jajahan perbandaran iaitu Majlis Perbandaran Klang dan Majlis Bandaraya Shah Alam.
Bilangan sekolah menengah Cina persendirian paling banyak turut terletak di Klang. Terdapat 4 buah sekolah persendirian didirikan di Klang ini. Komuter Malaysia juga yang pertama sekali tiba di Klang dan di seluruh Malaysia.
Asal-usul nama Klang اصل-اصول نام كلاڠ
Terdapat banyak versi tentang asal usul nama Klang diantaranya:
Sejarah
Siasatan arkeologi pada abad ke-20 menemui tiga buah loceng purba serupa dengan loceng-loceng prasejarah budaya Dong Son di Vietnam, dan bertarikh sekitar abad ketiga SM. Selain itu, tinggalan perkakasan besi purba juga ditemui di kawasan Klang. Walaupun begitu, sejarah terperinci masyarakat purba di Klang tidak dapat diperincikan dengan lengkap berikutan kekurangan bukti.
Amerongen
right|thumb|220px|Lokasi Amerongen di Belanda thumb|Kastil Amerongen Amerongen ialah sebuah pekan Belanda yang terletak di wilayah Utrecht. Ia terletak 7 km di barat daya Veenendaal. Pada tahun 2006 kampung ini memiliki penduduk sebanyak 5,170 orang.
Klang
Tempat-tempat menarik
Tempat-tempat menarik di bandar ini ialah Istana Alam Shah, Tugu Kris (Jalan Tengku Kelana berhampiran bulatan simpang lima), Masjid Sultan Sulaiman (bersebelahan Istana Negeri), Stesen Keretapi Klang, Jalan Tengku Kelana (Little India), Taman Pengkalan Batu (Taman Persisiran Sungai), Kota Raja Mahadi, Gedung raja Abdullah(muzium), Bangunan Sultan Sulaiman, Masjid India Muslim, Tokong Qin Liang, Kuil Sri Sundaraja Perumal, Tokong Kwan Yin, Pelabuhan Klang, Kelab Kapal Layar Diraja Selangor, Taman Burung Unta, Pulau Carey, Pulau Ketam dan juga Tokong Dong Zen. Kawasan perumahan utama yang menjadi tumpuan kegiatan ekonomi adalah Bandar Bukit Tinggi, Taman Sri Andalas, Bandar Botanic, Aman Perdana, Canary Garden (hampir siap), One Kesas (dalam pembinaan), Sazean Business Park (dalam pembinaan), Gravit8 (dalam pembinaan) dan Bukit Raja. Tanjung Harapan tempat paling popular untuk menikmati keindahan laut serta makanan laut.
Politik
Klang merangkumi tiga kerusi parlimen. Kerusi parlimen Kapar dipegang oleh dari [[PAS), Kota Raja pula dipegang oleh (YB Haji Mohamad Sabu) dari Amanah), dan Klang dipegang oleh (dari [[DAP). Ketiga-tiga jawatan tersebut dipegang oleh ahli Pakatan Harapan. Kawasan pilihan raya ini dibahagikan kepada kerusi dewan undangan negeri.
Doorn (Utrecht)
Doorn, merupakan sebuah gemeente Belanda yang terletak di wilayah Utrecht. Pada tahun 2006 daerah ini memiliki penduduk seanyak 9,420 orang.
Klang
Demografik
Berikut adalah statistik bancian penduduk Klang. Jumlah dari tahun 1957 dan 1970 diambil sebelum Klang diseragamkan dan status Bumiputera digunakan sebagai satu kategori. Jumlah dari tahun 2010 pula diambil dari Majlis Perbandaran Klang.
Jenayah
Terdapat beberapa kumpulan geng jenayah yang beroperasi di Klang. Contohnya dalam kalangan masyarakat Cina, terdapat kumpulan geng Ang Bin Hoey dari Gang 21 yang beroperasi di Kuala Lumpur dan Lembah Klang. Terdapat juga Gang 24, Geng 36 dan lain-lain.
Pengangkutan awam dan kemudahan
Klang mempunyai lima stesen komuter yang menghubungkan Laluan Pelabuhan Klang-Tanjung Malim bagi sistem Komuter KTM, iaitu Stesen Komuter Bukit Badak, Stesen Komuter Kampung Raja Uda, Stesen Komuter Klang, Stesen Komuter Teluk Pulai dan Stesen Komuter Teluk Gadong.
Makanan Melayu
Tempat makanan yang terkenal di Klang adalah "Emporium Makan". Ia terletak di tengah-tengah pusat bandar, bertentangan dengan Pasar Jawa dan bersebelahan Jambatan Kota. Salah satu gerai popular "Emporium Makan" adalah "Lontong Klang". Ia menyajikan hidangan yang tidak dapat dilupakan seperti lontong dan nasi lemak sambal sotong. Tempat ini dikunjungi oleh semua kaum, Melayu, Cina dan India, dan masih dibuka sehingga kini.
Makanan Cina
Klang terkenal dengan Bak Kut Teh (Bahasa Cina Pinyin: Ròu Gŭ Chá), iaitu sup herba yang menggunakan tulang rusuk babi dan tenderloin. Hidangan ini dianggap berasal dari Klang. Bak Kut Teh terkenal di pelbagai lokasi termasuk Taman Intan (sebelum ini dikenali sebagai Taman Rashna), Teluk Pulai, Jalan Kereta Api dan Pandamaran.
Terdapat pelbagai makanan di Klang yang menyajikan masakan tempatan. Di Taman Eng Ann, terdapat pelbagai makanan ringan seperti adalah Chee Cheong Fun, Yong Tau Foo, Popia, minuman herbal Lin Zhi Kang, termasuk rojak dan cendol.
Makanan laut
Kawasan pantai dan pulau-pulau berhampiran Pelabuhan Klang juga terkenal dengan makanan laut mereka, seperti Pulau Ketam, Bagan Hailam, Teluk Gong, Pandamaran dan Tanjung Harapan.
Senarai sekolah
∗ Sekolah Menengah Kebangsaan Raja Mahadi
Bandar bersaudara
Klang mempunyai dua bandar bersaudara
Zac Efron
'' Zachary David Alexander Efron (lahir 18 Oktober, 1987) ialah seorang pelakon dan penyanyi Amerika. Efron mulai berkecimpung secara profesional pada awal tahun 2000-an dan menjadi terkenal pada akhir tahun 2000-an untuk peranan utamanya sebagai Troy Bolton dalam trilogi High School Musical (2006-2008). Selama ini, Efron juga membintangi filem muzikal Hairspray (2007) dan filem komedi 17 Again (2009). Sejak itu, Efron membintangi filem-filem seperti New Year's Eve (2011), The Lucky One (2012), The Paperboy (2012), Neighbours (2014), Dirty Grandpa (2016), Baywatch (2017), dan The Greatest Showman (2017). Dia memainkan watak sebenar Ted Bundy dalam filem Extremely Wicked, Shockingly Evil and Vile (2019).
Pertempuran Berlin
Pertempuran Berlin, di namakan Operasi Serangan Strategik Berlin oleh Kesatuan Soviet, adalah penyerangan besar terakhir dalam kancah Eropah Perang Dunia II.
Persiapan defensif pertama di pinggir Berlin telah dibuat pada 20 Mac, setelah panglima baru Kumpulan Tentera Darat Vistula, Jeneral Gotthard Heinrici, dengan tepat menjangkakan bahawa kemaraan utama Soviet akan berlaku di atas Sungai Oder. Sebelum pertempuran utama di Berlin bermula, pihak Soviet berjaya mengepung kotaraya tersebut sebagai hasil daripada kejayaan mereka didalam pertempuran Seelow Heights dan Halbe. Semasa 20 April 1945, Barisan Pertama Belorussia yang dipimpin oleh Marsyal Georgy Zhukov mula mengebom pusat bandar Berlin, manakala Barisan Pertama Ukraine Marsyal Ivan Konev telah mara dari selatan melepasi formasi terakhir Kumpulan Tentera Darat Tengah. Pertahanan Jerman sebahagian besarnya dipimpin oleh Jeneral Helmuth Weidling dan terdiri daripada beberapa divisyen Wehrmacht dan Waffen-SS yang serba kekurangan, tidak dilengkapi dengan baik, dan tidak tersusun, waima SS merangkumi ramai sukarelawan asing SS, serta anggota Volkssturm dan Belia Hitler yang tidak terlatih. Di dalam masa beberapa hari, pihak Soviet dengan pantas mara kedalam kotaraya itu dan menghampiri pusat bandar yang mana berlakunya pertempuran jarak-rapat.
Sebelum pertempuran berakhir, Führer Jerman Adolf Hitler dan beberapa pengikutnya membunuh diri. Askar-askar pertahanan ibu negara itu akhirnya menyerah diri pada 2 Mei; walau bagaimanapun, pertempuran berterusan hingga ke barat laut, barat, dan barat daya Berlin sehingga penghujung perang di Eropah pada 8 Mei (9 Mei di Soviet Union) sambil unit-unit Jerman berjuang ke arah barat supaya mereka boleh menyerah kepada Sekutu Barat bukannya kepada pihak Soviet.
Nota
Nota kaki
Petikan
Montberon
Montberon ialah komun di jabatan Haute-Garonne di Perancis.
Surgana
Surgana ialah sebuah bandar banci ("census town") dalam daerah Nashik di negeri Maharashtra, India.
Demografik 2001
Menurut bancian India pada tahun 2001, Surgana memiliki bilangan penduduk seramai 6,144. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.
Pendidikan 2001
Menurut bancian India pada tahun 2001 Surgana memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 58% lelaki dan 42% wanita mampu membaca. 13% dari populasi berusia di bawah 6 tahun. (2001)
Pegestorf
merupakan sebuah munisipaliti terletak di daerah Holzminden, Niedersachsen, Jerman.
Șiștarovăț
Şiştarovăţ merupakan sebuah komun yang terletak di wilayah Arad, Romania.
Sekolah Kebangsaan (LKTP) Kg Awah
Sekolah Kebangsaan (LKTP) Kg Awah atau nama ringkasnya SK (LKTP) Kg Awah, merupakan sebuah Sekolah Kebangsaan yang terletak di Felda Kampong Awah.
Pada 2009, Sekolah Kebangsaan (LKTP) Kg Awah memiliki 140 pelajar lelaki dan 144 pelajar perempuan, menjadikan jumlah keseluruhan murid seramai 284 orang. Ia mempunyai seramai 33 orang guru.2009
Masjid Biru, Kaherah
thumb|250px|Bahagian mihrab Masjid Biru di [[Kaherah (September 2007). Perhatikan mozaik biru yag memberi nama kepada masjid ini.]]
Masjid Biru (Masjid Aqsunqur) yang terletak di Kaherah, Mesir adalah salah sebuah dari enam masjid biru yang terkenal di dunia. Siap dibina pada 1347, Masjid Biru yang terletak di pusat Kaherah Islam ini mempunyai asal-usul Mamluk.
Masjid ini terletak di Jalan Bab el-Wazir. Pada Januari 2008, ia sedang berada dalam proses pengubahsuaian besar.
Kukheh Qeshlaq
Kukheh Qeshlaq merupakan sebuah kawasan yang terletak di Iran.
Canals
Canals boleh bermaksud:
Pleistosen
Pleistosen sering disebut sebagai Zaman Ais) adalah zaman geologi yang berlangsung dari kira-kira 2,580,000 hingga 11,700 tahun yang lalu, merangkumi tempoh glasier berulang di dunia. Akhir Pleistosen sesuai dengan akhir zaman glasier terakhir dan juga dengan akhir zaman Paleolitik yang digunakan dalam arkeologi.
Saint-Étienne-Cantalès
Saint-Étienne-Cantalès ialah komun di jabatan Cantal di selatan-tengah Perancis.
Pleistosen
Pleistosen adalah zaman pertama Zaman Kuarter atau zaman keenam Era Senozoik. Dalam skala waktu ICS, Pleistocene dibahagikan kepada empat peringkat atau usia, iaitu Gelasia, Calabria, Pleistosen Pertengahan (Chibanian), dan Pleistosen Akhir (secara tidak rasmi "Tarantia"). Selain subdivisi antarabangsa ini, pelbagai subbahagian daerah sering digunakan.
Sebelum perubahan akhirnya disahkan pada tahun 2009 oleh Kesatuan Antarabangsa Sains Geologi, pemotongan Pleistosen dan Pliosen sebelumnya dianggap pada 1.806 juta tahun Sebelum Kini (BP). Penerbitan dari tahun-tahun sebelumnya boleh menggunakan definisi tempoh tersebut.
Cipetir
Cipeutir/Cipetir merupakan sebuah desa yang terletak dalam (daerah) kecamatan Lebakwangi, Kabupaten Kuningan, Provinsi Jawa Barat, Indonesia.
Poskod
Poskod yang digunakan di Cipeutir/Cipetir adalah 45574. Terdapat buah desa di dalam daerah kecamatan Lebakwangi.
Maarn
thumb|220px|right|Lokasi Maarn di Belanda Maarn (52.06667°N, 5.36667°W) ialah sebuah bandar di Belanda yang terletak di Utrechtse Heuvelrug, wilayah Utrecht. Pada tahun 2005 daerah ini memiliki penduduk sebanyak 4,260 orang.
Ottenstein
merupakan sebuah munisipaliti terletak di daerah Holzminden, Niedersachsen, Jerman.
Vahlbruch
merupakan sebuah munisipaliti terletak di daerah Holzminden, Niedersachsen, Jerman.
Ropice
Ropice merupakan sebuah kampung dan kawasan perbandaran yang terletak di daerah Frýdek-Místek, wilayah Moravia-Silesia, Republik Czech.
Rawze-e-Sharif
Rawze-e-Sharif, salah satu beberapa masjid yang dikenali sebagai Masjid Biru telah didirikan pada tahun 1512 dan telah dikembalikan dan direnovasikan sebanyak lebih 200 kali. Masjid meliputi kawasan beratus-ratus ekar; ia terletak di Mazari Sharif di provinsi Balkh, Afghanistan.
Ia dikatakan oleh sesetengah orang bahawa ini adalah tempat pengembumian Ali ibn Abi Talib, khalifah keempat dan anak menantu Nabi Muhammad. Dia didihormati sebagai imam Shia pertama oleh masyarakat Muslim Shia. Ia juga dikatakan bahawa penyamun mencuri mayatnya dan mengembumikannya di Mazari Sharif. Kebanyakan masyarakat Shia mempercayai bahawa Ali dikebumikan di Najaf, Iraq.
Lapangan Terbang Orillia (Mara)
Lapangan Terbang Orillia (Mara) adalah sebuah lapangan terbang yang terletak di bandar Orillia, Kanada.
Polle
merupakan sebuah munisipaliti terletak di daerah Holzminden, Niedersachsen, Jerman.
Lapangan Terbang Orillia (Mara)
Lapangan Terbang Orillia (Mara) terletak pada kedudukan latitude N44* 36.9500', longtitude W79* 20.0333' pada ketinggian 224.03 meter dari aras laut..
Montbrun-Bocage
Montbrun-Bocage ialah komun di jabatan Haute-Garonne di Perancis.
Lapangan Terbang Nis
Lapangan Terbang Nis adalah sebuah lapangan terbang yang terletak di bandar Nis, Serbia and Montenegro.
Muara Sabak Ulu
Muara Sabak Ulu merupakan sebuah desa yang terletak dalam (daerah) kecamatan Muara Sabak Timur, Kabupaten Tanjung Jabung Timur, Provinsi Jambi, Indonesia.
Lapangan Terbang Nis
Lapangan Terbang Nis terletak pada kedudukan Latitud N43* 20.2373', Longitud E21* 51.2233' pada ketinggian 196.90 meter dari aras laut..
Muara Sabak Ulu
Poskod
Poskod yang digunakan di Muara Sabak Ulu adalah 36761. Terdapat 12 buah desa di dalam daerah kecamatan Muara Sabak Timur.
Teori sistem dunia
Teori sistem dunia (juga dikenali sebagai analisis sistem dunia atau perspektif sistem dunia) ialah pendekatan multidisiplin, skala makro untuk sejarah dunia dan perubahan sosial yang menekankan sistem dunia (dan bukan negara bangsa) sebagai unit utama (tetapi tidak eksklusif) analisis sosial.
"Sistem dunia" merujuk kepada pembahagian buruh antara serantau dan transnasional, yang membahagikan dunia ke negara-negara teras, negara separa pinggiran, dan negara-negara pinggiran. Negara-negara teras memberi tumpuan kepada kemahiran yang lebih tinggi, pengeluaran modal yang bertenaga, dan seluruh dunia menumpukan pada pengeluaran rendah dan kemahiran intensif buruh dan pengekstrakan bahan mentah. Ini sentiasa mengukuhkan dominasi negara-negara teras. Walau bagaimanapun, sistem ini mempunyai ciri-ciri dinamik, sebahagiannya sebagai hasil daripada revolusi dalam teknologi pengangkutan, dan negeri-negeri individu boleh memperoleh atau kehilangan status teras (separa pinggir, pinggiran) mereka dari masa ke masa. Struktur ini bersatu dengan pembahagian tenaga kerja. Ia adalah ekonomi dunia yang berakar dalam ekonomi kapitalis. Buat masa ini, sesetengah negara menjadi hegemon dunia; selama beberapa abad yang lalu, apabila sistem dunia telah berkembang secara geografi dan dipergiatkan secara ekonomi, status ini telah berlalu dari Belanda, ke United Kingdom dan (paling baru) ke Amerika Syarikat. kiri|thumb|575x575px| Peta dunia negara dengan status perdagangan, lewat abad ke-20, menggunakan pembezaan sistem dunia ke negara-negara teras (biru), negara-negara separa pinggiran (ungu) dan negara pinggir (merah). Berdasarkan senarai di Dunn, Kawana, Brewer (2000).
Leersum
220px|thumb|Lokasi Leersum di Belanda Leersum ialah sebuah bandar di Belanda yang terletak di Utrechtse Heuvelrug, wilayah Utrecht. Pada tahun 2005 daerah ini memiliki penduduk sebanyak 6,480 orang.
Duniaisme Ketiga
Duniaisme Ketiga ialah konsep politik dan ideologi yang muncul pada akhir 1940-an atau awal 1950-an semasa Perang Dingin dan cuba menjalin perpaduan antara negara-negara yang tidak ingin berpihak di antara Amerika Syarikat dan Kesatuan Soviet. Konsep ini berkait rapat tetapi tidak sama dengan teori politik Maoisme-Worldisme Ketiga.
Para pemikir politik dan pemimpin Dunia Ketiga berpendapat bahawa perpecahan dan konflik Utara-Selatan adalah kepentingan politik utama dibandingkan dengan pembangkang Timur- Barat masa Perang Dingin. Dalam Model Tiga Dunia, negara-negara Dunia Pertama adalah yang bersekutu dengan Amerika Syarikat. Negara-negara ini mempunyai, dan masih mempunyai, kurang risiko politik, berfungsi lebih baik demokrasi dan kestabilan ekonomi, serta taraf hidup yang lebih tinggi. Perintah Dunia Kedua merujuk kepada bekas negara sosialis industri di bawah pengaruh Kesatuan Soviet. Dunia Ketiga kemudian menyatakan negara-negara yang tetap tidak selaras dengan baik NATO, atau Blok Komunis. Dunia Ketiga biasanya dilihat termasuk banyak negara dengan zaman purba di Afrika, Amerika Latin, Oceania dan Asia. Ia juga kadang-kadang diambil sebagai sinonim dengan negara-negara dalam Pergerakan Negara-Negara Berkecuali, yang terhubung ke bahagian ekonomi dunia sebagai negara-negara "pinggir" dalam sistem dunia yang dikuasai oleh negara "teras".
Worldisme Ketiga dihubungkan dengan pergerakan politik baru berikutan Dekolonisasi dan bentuk-bentuk regionalisme baru yang muncul di koloni-koloni Asia, Afrika, dan Timur Tengah yang sama, serta di negara-negara Amerika Latin yang lebih tua: pan-arabisme, pan-africanism, pan-americanisme dan pan-asianisme. thumb|500x500px| "Tiga dunia" era [[Perang Dingin, pada masa antara April 1975 dan Ogos 1975. Negara neutral dan tidak sejajar yang ditunjukkan dalam warna hijau.]] Tempoh pertama pergerakan Dunia Ketiga, "Era Bandung pertama", dipimpin oleh ketua negara Mesir, Indonesia dan India: Nasser, Sukarno dan Nehru. Mereka diikuti pada tahun 1960-an dan 1970-an oleh generasi kedua Dunia Ketiga-Dunia yang menekankan pada visi sosialis yang lebih radikal dan revolusioner, dipersonifikasikan oleh tokoh Che Guevara. Akhirnya pada akhir Perang Dingin pada akhir 1980-an, Worldisme Ketiga mula memasuki tempoh penurunan.
Beberapa pemimpin telah dikaitkan dengan gerakan Ketiga-Duniaisme.
Ahli teori
Frantz Fanon
Perang Saudara Zulu
Perang Saudara Zulu atau Perang Ndwandwe–Zulu 1817–1819 merupakan perang yang berlangsung antara Kerajaan Zulu yang berkembang dan puak Ndwandwe di Afrika Selatan.
Puak Zulu pada asalnya satu kumpulan kecil yang berhijrah ke plateau timur yang kini merupakan Afrika Selatan; mereka menjadi negeri puak yang kuat kebanyakannya melalui usaha ketua bercita-cita tinggi yang bergelar Shaka (memerintah sekitar. 1787–1828). Seorang pemuda yang memberontak, Shaka terasing dari bapanya, seorang ketua Zulu yang bernama Senzangakhona, dan menjadi pahlawan dengan puak Mthethwa. Ketua agung puak Mthethwa, Dingiswayo membantu Shaka untuk dikenali sebagai ketua Zulu selepas Senzangakhona meninggal pada tahun 1816. Kedua ketua menjadi rakan karib, dan pahlawan mereka sama-sama berjuang menentang musuh bersama, seperti puak Ndwandwe yang diketuai oleh Raja Zwide. Selepas Dingiswayo dibunuh oleh Zwide, orang-orang puak Mthethwa meletakkan diri mereka di bawah pemerintahan Shaka dan mengambil pakai nama Zulu. Shaka merevolusi cara tradisi bertempur dengan memperkenalkan assegai, tombak tikam pendek, sebagai senjata dan menyusun pahlawan menjadi unit berdisplin yang bertempur dalam formasi rapat di belakang perisai kulit lembu yang besar. Dalam Pertempuran Bukit Gqokli pada tahun 1817, tentera dan taktiknya mengatasi bilangan puka Ndwandwe yang lebih ramai, yang gagal memusnahkan puak Zulu dalam pertembungan pertama mereka.
Puak Ndwandwe dan Zulu kembali bertemu dalam Pertempuran Sungai Mhlatuze pada tahun 1819. Kali ini Ndwandwe telah menggunakan taktik perang dan senjata Zulu dengan itu Shaka melemahkan penceroboh dengan taktik gerila sebelum melancarkan serangan utamanya ketika tentera Ndwandwe berpecah ketika menyeberangi Sungai Mhlatuze. Pahlawan Zulu sampai ke ibupejabat Zwide masa kini Nongoma sebelum berita kekalahan tiba, dan mendekati kem sambil menyanyikan lagu kemenangan Ndwandwe untuk masuk. Zwide dibunuh dan kebanyakan puak Ndwandwe meninggalkan tanah mereka dan berhijrah ke utara dan menubuhkan kerajaan menyerupai Zulu (bergelar Ngoni sempena nama ethno-linguistik "Nguni") di Zambia, Malawi, Mozambique dan Tanzania. Ini merupakan fasa terakhir Mfecane, perang saudara yang berdarah dan membinasakan dan akhirnya mencetuskan penghijrahan banyak puak berlainan di kawasan tersebut, awalnya (sekitar. 1802) disebabkan oleh kebuluran tetapi akhirnya berpunca dari langkah melarikan diri dari puak Zulu. Kumpulan Ngoni mencetuskan kemusnahan mereka sendiri dengan menggunakan taktik Zulu dalam perperangan. Mereka menubuhkan unit politik lebih kukuh di negara lain dan dengan itu menjadi ancaman kepada langkah kolono Eropah, sebagai contoh semasa Pemberontakan Maji-Maji di Afrika Timur Jerman (1905-7). Shaka merupakan pemenang terulung, dan sehingga kini orang-orangnya masih tinggal sepanjang Zululand, dengan budaya dan cara hidup yang boleh dijejak dengan mudah sehingga masa Shaka.
Bacterium (genus)
Genus Bacterium ialah takson yang diperkenalkan pada tahun 1828 oleh Christian Gottfried Ehrenberg. Spesies jenis itu kemudiannya ditukar daripada Bacterium triloculare kepada Bacterium coli (kini dikenali sebagai Escherichia coli) kerana ia telah hilang. Pada tahun 1951 dan kemudian pada tahun 1954, nama ini telah diiktiraf sebagai nomen generum rejiciendum, yang bermaksud nama generik untuk ditolak; ini juga digunakan untuk keluarga Bacteriaceae.
Genus ini termasuk bakteria yang berbentuk batang dan bukan pembentuk spora yang hubungannya dengan spesies lain tidak jelas (sebuah " kumpulan lambakan taksonomi "). Perkara ini berbeza dengan genus Bacillus, yang ahlinya adalah berbentuk batang dan pembentuk spora (sensu Cohn 1872 ).
Spesies
Banyak spesies diletakkan di bawah genus ini pada masa itu. Memandangkan genus itu telah dimansuhkan dalam proses membentuk Kod Bakteriologi, tidak ada senarai rasmi spesies yang ada. Senarai dibawah adalah antara yang diterima oleh Breed dan Conn pada tahun 1935:
Kampung Paya Ketiyu
Kampung Paya Ketiyu merupakan sebuah kampung yang terletak di Padang Serai, dalam Kedah, iaitu sebuah negeri di Malaysia.
Negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara. Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Paya Ketiyu, Padang Serai, Kedah ialah 09010.
Lapangan Terbang Kovin, LY0A
Lapangan Terbang Kovin adalah sebuah lapangan terbang yang terletak di bandar Kovin, Serbia and Montenegro.
Sekolah Kebangsaan Sekara
Sekolah Kebangsaan Sekara atau nama ringkasnya SK Sekara, merupakan sebuah Sekolah Kebangsaan yang terletak di Jalan Bukit Kening.
Pada 2009, Sekolah Kebangsaan Sekara memiliki 88 pelajar lelaki dan 51 pelajar perempuan, menjadikan jumlah keseluruhan murid seramai 139 orang. Ia mempunyai seramai 24 orang guru.2009
Kula, Iran
Kula, Iran merupakan sebuah kawasan yang terletak di Iran.
Kampung Titi Bakong
Kampung Titi Bakong merupakan sebuah kampung yang terletak di Yan, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Titi Bakong, Yan, Kedah adalah 06900.
Stephen Hawking
Stephen William Hawking (8 Januari 1942 – 14 Mac 2018) merupakan seorang ahli fizik teori, ahli kosmologi, penulis England dan Pengarah Penyelidikan di Pusat Teori Kosmologi di dalam Universiti Cambridge. Kerja-kerja saintifiknya termasuk kerjasama dengan Roger Penrose mengenai teorema singulariti graviti dalam rangka kerelatifan umum dan ramalan teori bahawa lubang hitam memancarkan sinaran, yang sering dipanggil radiasi Hawking. Hawking ialah orang pertama yang membentangkan teori kosmologi yang dijelaskan oleh kesatuan teori umum relativiti dan mekanik kuantum. Beliau merupakan penyokong yang kuat dari tafsiran banyak dunia tentang mekanik kuantum.
Hawking merupakan Ahli Kehormat Royal Society of Arts (FRSA), ahli seumur hidup Akademi Sains Kepausan, dan penerima Presidential Medial of Freedom, anugerah awam tertinggi di Amerika Syarikat. Pada tahun 2002, Hawking menduduki tempat ke-25 dalam tinjauan BBC mengenai 100 orang Inggeris Terhebat. Beliau merupaka Profesor Matematik Lucasian di Universiti Cambridge antara tahun 1979 dan 2009 dan mencapai kejayaan komersial dengan karya sains popular di mana beliau membincangkan teori dan kosmologinya sendiri secara umum. Buku beliau, A Brief History of Time, muncul di senarai jualan terlaris Britain Sunday Times untuk rekod sepanjang 237 minggu.
Hawking mempunyai bentuk neuron motor yang lambat pada permulaan awal yang jarang berlaku (juga dikenali sebagai sclerosis lateral amyotrophic atau "ALS" dan penyakit Lou Gehrig), yang secara perlahan melumpuhkannya selama beberapa dekad. Walaupun selepas kehilangan keupayaan bercakap, beliau masih dapat berkomunikasi melalui alat penjanaan percakapan, pada mulanya melalui penggunaan suis tangan, dan akhirnya dengan menggunakan otot pipi tunggal. Beliau meninggal dunia pada 14 Mac 2018 pada usia 76 tahun.
Biografi
Stephen Hawking dilahirkan di Oxford, England, pada 8 Januari 1942 (tepat 300 tahun selepas kematian Galileo) kepada pasangan Frank dan Isobel Hawking. Beliau mempunyai dua orang adik perempuan, Philippa dan Mary, dan seorang adik angkat, Edward. Dalam keluarganya, Hawking paling rapat dengan ibunya yang giat dalam politik sayap kiri. Isobel mengatakan bahawa pada sekitar masa kelahiran Stephen, dia membeli sebuah atlas astronomi yang kemudian dikatakan oleh ipar perempuannya sebagai suatu pembelian yang bersifat ramalan.
Hawking menonjolkan bakatnya terhadap matematik dan fizik sejak masa kecil lagi. Ketika beliau berumur sebelas tahun, Hawking menghadiri Sekolah St Albans di Hertfordshire yang berhampiran dengan London. Hawking kemudian menyertai Kolej Universiti, Oxford, dan hendak belajar matematik. Apabila kursus matematik tidak sedia ada, beliau belajar fizik sebagai ganti. Pada awalnya, ayahnya lebih suka Hawking belajar perubatan. Hawking kemudian mengambil ijazah kedoktoran di Dewan Trinity dan kini merupakan felo kehormatnya.
Hawking dipilih sebagai fellow Persatuan Diraja yang termuda pada tahun 1974, dan dikurniakan gelaran Komander Golongan yang Dianugerahi Darjah Empayar British pada tahun 1982, serta gelaran Teman Mulia pada tahun 1989. Beliau seorang ahli fizik yang amat dihormati, dengan banyak karyanya diiktiraf oleh Persatuan Antarabangsa Fizik Semula Jadi serta juga Persatuan Fizik-Astronomi Amerika Amherst.
Bidang penyelidikan
Hawking mengkhususkan penyelidikannya dalam bidang kosmologi teori, graviti kuantum, dan teori string. Pada tahun 1971, beliau berusaha sama dengan Sir Roger Penrose untuk memberikan sokongan matematik kepada teori Letupan Besar ("Big Bang") mengenai asal alam semesta; jika teori relatif am adalah betul, alam semesta harus mempunyai ketunggalan, iaitu titik permulaan dalam ruang-masa. Hawking juga mencadangkan bahawa, selepas Letupan Besar, lohong-lohong hitam mini yang primordial telah dibentukkan. Beliau menunjukkan bahawa, jika kesan-kesan mekanik kuantum tidak diambil kira, luas permukaan bagi sesuatu lohong hitam boleh berkembang, tetapi tidak boleh berkurang, dan mengatakan bahawa sesuatu lohong hitam yang tunggal tidak boleh dipecahkan menjadi dua buah lohong hitam yang berasingan. Hawking juga memperhitungkan had untuk sinaran yang dipancarkan sewaktu lohong-lohong hitam berlanggar.
Pada tahun 1974, Hawking memperhitungkan bahawa lohong-lohong hitam mencipta dan memancarkan zarah-zarah subatom secara terma sehingga tenaganya dihabiskan dan kemudian meletup. Digelar sinaran Hawking, teori ini merupakan teori pertama yang memberikan kaitan matematik antara graviti, mekanik kuantum, dan termodinamik. Pada tahun 1981, Hawking mencadangkan bahawa, walaupun alam semesta tidak mempunyai sempadan, ia adalah terhingga dalam ruang-masa. Pada tahun 1983, beliau mengemukakan bukti matematiknya untuk menyokong kenyataan itu.
Penyakit
Walaupun mengalami hilang upaya yang teruk, akibat sklerosis lateral amiotrofik (ALS) yang merupakan sejenis penyakit neuron motor yang biasa dirujuk sebagai "Penyakit Lou Gehrig" di Amerika Syarikat, Hawking masih amat giat dalam bidang fizik, penulisan, dan kehidupan awam. Penyakit Hawking memaksanya membuat perhitungan-perhitungan yang panjang dan rumit dengan hanya menggunakan otaknya.
Ketika Hawking masih muda, beliau merupakan seorang pemuda yang kuat dan tangkas, dan yang suka menunggang kuda serta bermain dengan kanak-kanak yang lain. Di Oxford, beliau mengemudikan pasukan pendayung yang beliau katakan membantu melegakan kebosanannya di universiti. Gejala-gejala gangguan tertimbul buat pertama kali ketika Hawking mendaftarkan diri di Cambridge. Diagnosis penyakit itu muncul apabila Hawking berumur 21 tahun, iaitu tidak lama sebelum perkahwinannya yang pertama. Doktor-doktornya mengatakan bahawa beliau tidak akan hidup melebihi dua atau tiga tahun.